cyanic-selkie/wikianc huggingface dataset:
Ντράγκαν Βούλεβιτς
Γεννήθηκε στο Πριγιεπόλιε. Αναδείχθηκε στον Ερυθρό Αστέρα, αλλά έκανε καριέρα στην Ισπανία με την Αλμπαθέτε και στην Ελλάδα, στην Α΄ Εθνική με τoν Πανιώνιο, τη σεζόν 2000-01. Στη συνέχεια επέστρεψε στη Σερβία και αγωνίστηκε σε μικρομεσαίες ομάδες της πατρίδας του. Έχει ύψος 1,81 και παίζει στην επίθεση.
Αναφορά
Κατηγορία:Σέρβοι ποδοσφαιριστές Κατηγορία:Ποδοσφαιριστές Πανιωνίου β Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές Μπόρατς Τσάτσακ Κατηγορία:Ποδοσφαιριστές Βοϊβοντίνα Νόβι Σαντ Κατηγορία:Ποδοσφαιριστές ΦΚ Νόβι Παζάρ Κατηγορία:Ποδοσφαιριστές ΦΚ Σεβόινο Κατηγορία:Ποδοσφαιριστές Αλμπαθέτε Μπαλομπιέ Κατηγορία:Ποδοσφαιριστές ΦΚ Ραντνίτσκι Ομπρένοβατς
Ζηνόβιος Βάλβης
Ο '''Ζηνόβιος-Ζαφείριος Ι. Βάλβης''' (1800 - 25 Αυγούστου 1886) ήταν Έλληνας πολιτικός που διετέλεσε πρόεδρος της Βουλής και δύο φορές πρωθυπουργός της Ελλάδας. Αδερφός του ήταν ο επίσης πρωθυπουργός, Δημήτριος Βάλβης.
Βιογραφία
Γεννήθηκε στο Μεσολόγγι και καταγόταν από οικογένεια ιερωμένων. Το βαφτιστικό του όνομα ήταν Ζαφείριος αλλά λόγω της μοναχικής του ιδιότητας για κάποιο μικρό διάστημα μεταβλήθηκε σε Ζηνόβιος. Ο πατέρας του, Ιωάννης, τον έστειλε στην Κωνσταντινούπολη κοντά στον θείο του τον Παντολέοντα Βάλβη, ιερέα. Μαθήτευσε στη Θεολογική Σχολή της Χάλκης και αργότερα εγκαταστάθηκε στην Ιταλία, κοντά στον θείο του Σπύρο Βάλβη. Εκεί σπούδασε νομικά στην Πίζα και στη συνέχεια επέστρεψε στην Ελλάδα όπου εργάστηκε ως δικαστής διοριζόμενος εισαγγελέας στην Άμφισσα. Παραιτήθηκε το 1841 από το δικαστικό σώμα και ιδιώτευσε για κάποιο χρονικό διάστημα ως δικηγόρος. Στις εκλογές του 1844 εξελέγη βουλευτής Μεσολογγίου.
Ανέλαβε το χαρτοφυλάκιο του υπουργείου δικαιοσύνης και των οικονομικών στις κυβερνήσεις Κριεζή και Κανάρη αλλά συγκρούστηκε με τον Όθωνα με αποτέλεσμα να αποσυρθεί από την πολιτική. Με την έξωση του Όθωνα, εξελέγη πληρεξούσιος στη Β' Εθνοσυνέλευση, της οποίας στις 17 Ιανουαρίου 1863 εξελέγη πρόεδρος. Έναν μήνα αργότερα ανέλαβε για μια ημέρα, τις 8 Φεβρουαρίου 1863 το υπουργείο δικαιοσύνης στην κυβέρνηση Βούλγαρη και στις 13 Φεβρουαρίου ανέλαβε την πρωθυπουργία (Κυβέρνηση Ζηνοβίου Βάλβη 1863) μέχρι τα τέλη Μαρτίου οπότε και παραιτήθηκε. Αιτία ήταν η καταψήφιση από την Εθνοσυνέλευση του νομοσχεδίου περί αύξησης αποδοχών των ίδιων των πληρεξούσιών της και το οποίο είχε προκαλέσει έντονη λαϊκή αντίδραση. Ο Βάλβης υπήρξε ο πρώτος πρωθυπουργός μέσα σε μία 20ετία και μετά τον Ανδρέα Μεταξά, που παραιτείται για κοινοβουλευτικούς λόγους, όταν δηλαδή η κυβέρνησή του δεν απολαμβάνει πλέον την εμπιστοσύνη του βουλευτικού σώματος.
Ο Βασιλιάς Γεώργιος Α΄ τον διόρισε πάλι πρωθυπουργό στις 16 Απριλίου 1864 και σχημάτισε την Κυβέρνηση Ζηνοβίου Βάλβη 1864 στην οποία παρέμεινε έως τις 26 Ιουλίου του ίδιου χρόνου. Νέα παραίτηση εξαιτίας αποδοκιμασίας εκ μέρους της Εθνοσυνέλευσης (ασκούσε το ρόλο του Κοινοβουλίου στο διάστημα μεταξύ εκθρόνισης Όθωνα το 1862 και βουλευτικών Εκλογών του 1865), με λόγο αυτή τη φορά την ανάκληση αξιωματικών που είχαν τεθεί σε διαθεσιμότητα. Έτσι ο Βάλβης αποτελεί και τον πρώτο πρωθυπουργό που παραιτείται δύο φορές για κοινοβουλευτικούς λόγους. Το επόμενο έτος διορίστηκε πρόεδρος του Συμβουλίου της Επικρατείας, απ' όπου παραιτήθηκε εντός μηνών.
Αποσύρθηκε στο Μεσολόγγι και απεβίωσε πένητας στις 25 Αυγούστου 1886. Ενταφιάστηκε δημοσία δαπάνη στο Ηρώο της πόλης, δίπλα στον πατέρα του Ιωάννη Βάλβη και τον θείο του Πανταλέοντα Βάλβη. Ήταν παντρεμένος με την Αρσινόη Ρατζηκώτσικα και είχε εννέα παιδιά: τον Περικλή, τον Σωκράτη, τον Επαμεινώνδα, την Κορίννα, την Ευγενία, την Αμαλία, την Παγώνα, την Ανδρομάχη και την Τερπινή. Εγγονός του ήταν ο Κωνσταντίνος Βάλβης, δικηγόρος και πρόεδρος του δημοτικού συμβουλίου Αθηνών.
Αναφορές
Κατηγορία:Έλληνες δικηγόροι Κατηγορία:Έλληνες δικαστικοί Κατηγορία:Πρωθυπουργοί της Ελλάδας Κατηγορία:Ιουνιανά Ζ Β Β
Προς μια κοινωνία της λιτής αφθονίας. Παρανοήσεις και διαμάχες γύρω από την αποανάπτυξη
Το βιβλίο “Προς μια κοινωνία της λιτής αφθονίας. Παρανοήσεις και διαμάχες γύρω από την αποανάπτυξη” είναι δημιουργία του Γάλλου καθηγητή Σερζ Λατούς, ενός από τους πιο γνωστούς θεωρητικούς της αποανάπτυξης.
Το συγγραφικό του έργο περιλαμβάνει 14 συγγράμματα, 2 από τα οποία έχουν μεταφραστεί στα ελληνικά, καθώς και πλήθος άρθρων.
Προς μια κοινωνία της λιτής αφθονίας
Ο δρόμος για την οικοδόμηση της “Κοινωνίας της λιτής αφθονίας” είναι ένα πρόγραμμα αποανάπτυξης, όπως μας πληροφορεί ο Σερζ Λατούς, για να συνεχίσει αναφερόμενος στην οικονομική και χρηματοοικονομική κρίση των κοινωνιών της κατανάλωσης και την λύση που προτείνεται από τη σκοπιά της αποανάπτυξης. Κάνει λόγο για τη φορολόγηση και το ανώτατο επιτρεπόμενο εισόδημα, την έκδοση χρήματος, τις χρηματαγορές και τα δάνεια, την αύξηση της απασχόλησης μέσω της επανατοπικοποίησης και της μείωσης του χρόνου εργασίας και κυρίως την έξοδο από το φαντασιακό της οικονομικής μεγέθυνσης.
Οι παρανοήσεις
Κατά τον Σερζ Λατούς, οι σύνηθες παρανοήσεις γύρω από την αποανάπτυξη έχουν ως εξής:
Ο συγγραφέας μας πληροφορεί ότι η αποανάπτυξη δεν αντιπροσωπεύει την αρνητική οικονομική ανάπτυξη, αλλά την έξοδο από την κοινωνία της κατανάλωσης. Δεν ταυτίζεται με τη στάσιμη οικονομική κατάσταση ή τη μηδενική οικονομική μεγέθυνση. Αν και εντοπίζονται ομοιότητες, οι διαφορές είναι ουσιώδεις. Η αποανάπτυξη έχει χαρακτήρα εθελοντικό, εκούσιο και δεν επιβάλλεται βίαια από τα όρια του συστήματος, όπως στην περίπτωση της αρνητικής ανάπτυξης και την προσέγγισή της από τους κλασσικούς οικονομολόγους. Η ρήξη με τη λογική της οικονομίας, τον τρόπο παραγωγής, κατανάλωσης και τρόπο ζωής αποτελεί κύριο χαρακτηριστικό του προγράμματός της.
Η αποανάπτυξη δεν είναι ενάντια στην επιστήμη και δεν θα μας γυρίσει πίσω στον φωτισμό με κεριά. Είναι ενάντια στην τυφλή πίστη στην παντοδυναμία της επιστήμης, η οποία προβάλλεται ικανή να παρέχει τις λύσεις για όλα τα προβλήματα - ενέργεια, περιορισμένοι φυσικοί πόροι, υπερθέρμανση και κλιματική αλλαγή, περιβαλλοντική μόλυνση – καθώς και να μας εξασφαλίσει την αφθονία.
Αναφορικά με την εργασία αναφέρεται ότι η επανατοποικοποίηση όπως άλλωστε και η οικολογική στροφή των οικονομικών δραστηριοτήτων, θα αυξήσει τις θέσεις εργασίας, σε αντίθεση με την αλλαγή του τρόπου ζωής και την εγκατάλειψη των περιττών αναγκών. Κεντρικό ζήτημα είναι η θέση της εργασίας στο φαντασιακό της κοινωνίας, η οποία και θα πρέπει σταδιακά να απολέσει τον σημαίνον χαρακτήρα της.
Οι διαμάχες
Οι διαμάχες που αριθμεί ο Σερζ Λατούς έχουν ως ακολούθως :
Ο συγγραφέας αναλύει ξεχωριστά κάθε μια από τις παραπάνω θεματικές. Αναφέρεται στην υλική υποδομή που απαιτούν ακόμα και τα αύλα αγαθά, στο φαινόμενο της αναπήδησης, τις συνέπειες του αποκλεισμού μερίδας του πληθυσμού από την κατανάλωση των προϊόντων, ως αποτέλεσμα των περιορισμένων ποσοτήτων. Δεν παραβλέπει το ζήτημα της αύξησης του πληθυσμού σε σχέση με το περιορισμένο των πόρων και μας εφιστά την προσοχή στα μοντέλα κατανάλωσης. Όσον αφορά στο “υποκείμενο” που θα υλοποιήσει το πρόγραμμα της αποανάπτυξης, ο Σερζ Λατους μας παραπέμπει στο πληθυντικό υποκείμενο, ... την ανθρωπότητα.
Συμπέρασμα
Για τον συγγραφέα, στόχος του βιβλίου δεν είναι να δώσει ένα οριστικό τέλος στις παρανοήσεις και τις διαμάχες γύρω από την αποανάπτυξη, αλλά ένα ξεκαθάρισμα των θέσεων, ώστε αυτές να προχωρήσουν ένα βήμα παρακάτω, να πάρουν ένα χαρακτήρα περισσότερο τεχνικό και πολιτικό και ίσως να επανεμφανιστούν υπό νέα μορφή. Δεν φιλοδοξεί σε μια επανάσταση συνειδήσεων και συμπεριφορών, αλλά ελπίζει στην ωριμότητα των ανθρώπων και την ικανότητα να ανακαλύψουν έναν νέο κόσμο.
Βιβλιογραφία
Σερζ Λατους, ''Προς μια κοινωνία της λιτής αφθονίας. Παρανοήσεις και διαμάχες γύρω από την αποανάπτυξη'', μετάφραση Βασίλης Παπακριβόπουλος, Οι Εκδόσεις των Συναδέλφων, Αθήνα 2013.
Ο Ιωσήφ και οι αδελφοί αυτού
μικρογραφία|Η πρώτη έκδοση του έργου Το Ο Ιωσήφ και οι αδελφοί αυτού (Joseph und seine Brüder), είναι μυθιστόρημα αποτελούμενο από τέσσερα βιβλία (τετραλογία) του Γερμανού λογοτέχνη, βραβευμένου με το Νόμπελ Λογοτεχνίας, Τόμας Μαν, και γράφτηκε σε μια περίοδο 16 ετών. Το μυθιστόρημα αναπλάθει την βιβλική ιστορία του Ιωσήφ και των περιπετειών του και θεωρήθηκε από τον ίδιο τον συγγραφέα αλλά και τους κριτικούς της λογοτεχνίας το Magnum Opus του Μαν.
Το έργο αποτελείται από τα παρακάτω τέσσερα βιβλία:
Το βιβλίο κυκλοφορεί που εκτείνεται σε 2353 σελίδες, κυκλοφορεί στα ελληνικά από τις εκδόσεις «Gutenberg», σε μετάφραση του Λευτέρη Αναγνώστου που τιμήθηκε με το «Κρατικό Βραβείο Λογοτεχνικής Μετάφρασης στην Ελληνική γλώσσα» το 2005. (ISBN 978-960-01-1006-7)
Σύμφωνα με την φιλόλογο Τίνα Μανδηλαρά, σε αυτό το έργο ο Μαν προβάλει το πρόσωπο ως απαρχή της ιστορίας. ''«...όχι ως απλό, ρεαλιστικό χαρακτήρα αλλά ως απαρχή όλων των ιστοριών, ως τον κεντρικό αφηγηματικό άξονα γύρω από τον οποίο ξεδιπλώνεται το σύμπαν..... Ο Ιωσήφ ήταν η πρώτη προσωποποιημένη εκδοχή της νεωτερικότητας, ως όμορφος, διορατικός, επίμονος και, κυρίως, αυτός που ανέτρεψε τα παραδεδομένα όρια της μοιρολατρίας. Δεν δέχτηκε την καταδικαστική συνθήκη της μοίρας όταν βρέθηκε ριγμένος σε ένα πηγάδι από τους ίδιους τους αδελφούς του, ούτε ένιωσε την οιμωγή της σκλαβιάς. Εναντιώθηκε στο πεπρωμένο του και, το βασικότερο, αφουγκράστηκε την ασυνείδητη ροή των γεγονότων.»''
Οι ιστορίες του Ιακώβ
το πρώτο μέρος της τετραλογίας αναφέρονται στα κεφάλαια 27 - 36 του βιβλίου της Γένεσις της Παλαιάς Διαθήκης. Ο Μαν έγραψε το βιβλίο αυτό από τον Δεκέμβριο του 1926 έως και τον Οκτώβριο του 1930 και πρωτο-εκδόθηκε το 1933.
Η εξιστόρηση αρχίζει με τον Αβραάμ για να περάσει στον Ιακώβ και πως ξεγελώντας τον πατέρα του Ισαάκ, κλέβει τα πρωτοτόκια και φεύγει για τη Χαναάν όπου και μπαίνει στην υπηρεσία του θείου του, Λάβαν. Εκεί θα παντρευτεί τη Λεία και την Ραχήλ. Η αγαπημένη του Ραχήλ, θα φέρει στον κόσμο τον σωστό γιό, τον Ιωσήφ καθώς και τον υστερότοκο τον Βενιαμίν.
Ο νεαρός Ιωσήφ
αναφέρεται στο κεφάλαιο 37 του βιβλίου της Γένεσις και ο συγγραφέας το έγραψε από τον Ιανουάριο του 1931 έως και τον Ιούνιο του 1932 και εκδόθηκε το 1934.
Ο Ιωσήφ στην Αίγυπτο
Ο Ιωσήφ στην Αίγυπτο αναφέρεται στα κεφάλαια 38 και 39 της Γένεσις και γράφτηκε μεταξύ Ιουλίου 1932 και Αυγούστου 1936, εκδόθηκε δε το 1936.
Το βιβλίο αυτό -το μεγαλύτερο σε όγκο μέρος της τετραλογίας - περιγράφει τα γεγονότα της ζωής του Ιωσήφ κατά την παραμονή του στην Αίγυπτο, και κυρίως τη ζωή του στην αυλή του κρατικού αξιωματούχου Πετεφρή.
Ο Ιωσήφ τροφοδότης
αναφέρεται στα κεφάλαια 40 έως και 50 και άρχισε να γράφεται στις 10 Αυγούστου του 1940 ολοκληρώθηκε όμως στις 4 Ιανουαρίου του 1943 όταν πλέον ο Μαν ήταν αυτοεξόριστος στην Καλιφόρνια των ΗΠΑ. Η ικανότητα του Ιωσήφ να εξηγεί τα όνειρα θα τον οδηγήσει μπροστά στον φαραώ Αμένοφι Δ', και η επιτυχία στην εξήγηση θα του δώσει μια ισχυρή θέση κρατικού αξιωματούχου. Όταν η οικογένεια του Ιωσήφ θα εμφανιστεί παρακαλώντας μπροστά του, εκείνος θα τους συγχωρήσει και όλοι μαζί θα επιστρέψουν στην πατρική γη.
Πηγές - Παραπομπές
Κατηγορία:Μυθιστορήματα του Τόμας Μαν Κατηγορία:Φιλοσοφικά μυθιστορήματα
Τυφώνας: Η αληθινή ιστορία
Ο Τυφώνας: Η αληθινή ιστορία (The Hurricane) είναι αμερικανική βιογραφική αθλητική δραματική ταινία του 1999 σε σκηνοθεσία και παραγωγή του Νόρμαν Τζούισον. Το σενάριο διασκευάστηκε από τους Αρμιάν Μπερνστάιν από την αυτοβιογραφία του Κάρτερ The Sixteenth Round: From Number 1 Contender To 45472 (1974) και στο Lazarus and the Hurricane: The Freeing of Rubin "The Hurricane" Carter (1991) των Σαμ Τσάιτον και Τέρι Σουίντον. Πρωταγωνιστούν οι Ντένζελ Ουάσινγκτον, Βισέλλους Ρέον Σάνον και η Ντέμπορα Κάρα Ούνγκερ.
Η ταινία έλαβε θετικές κριτικές και κέρδισε αρκετά βραβεία, συμπεριλαμβανομένης της Χρυσής Σφαίρας Α' Ανδρικού Ρόλου για την ερμηνεία του Ουάσινγκτον, ο οποίος ήταν επίσης υποψήφιος για το Όσκαρ Α' Ανδρικού Ρόλου. Κυκλοφόρησε από την Universal Pictures στις Ηνωμένες Πολιτείες στις 29 Δεκεμβρίου 1999 και κέρδισε 74 εκατομμύρια δολάρια στο box office έναντι προϋπολογισμού 50 εκατομμυρίων δολαρίων.
Η ταινία αφηγείται την ιστορία του πυγμάχου μεσαίων βαρών Ρούμπιν "Ο τυφώνας" Κάρτερ, ο οποίος καταδικάστηκε για την διάπραξη της τριπλής δολοφονίας σε μπαρ στο Πάτερσον του Νιου Τζέρσεϊ. Η ποινή του αναιρέθηκε έχοντας περάσει σχεδόν 20 χρόνια στη φυλακή. Η ταινία επικεντρώνεται στη ζωή του Ρούμπιν Κάρτερ μεταξύ 1966 και 1985. Περιγράφει τον αγώνα του ενάντια στην καταδίκη για τον τριπλό φόνο και πώς αποφυλακίστηκε χάρη στην αγάπη και τη συμπόνια ενός εφήβου του Λέσρα Μάρτιν από το Μπρούκλιν και της Καναδικής ανάδοχης οικογένειάς του.
Πλοκή
Το 1966, ο Ρούμπιν "Ο τυφώνας" Κάρτερ ήταν ένας κορυφαίος πυγμάχος μεσαίων βαρών και από πολλούς οπαδούς του αναμενόνταν να γίνει ο μεγαλύτερος πρωταθλητής πυγμαχίας στον κόσμο. Όταν όμως τρία θύματα βρέθηκαν δολοφονημένα έξω από ένα μπαρ στο Πάτερσον του Νιου Τζέρσεϋ, ο Κάρτερ και ο φίλος του Τζον Άρτις, επιστρέφοντας στο σπίτι από ένα άλλο κλαμπ στο Πάτερσον, σταματήθηκαν και ανακρίθηκαν από τον αστυνομία.
Αν και η αστυνομία ισχυρίστηκε ότι ο Κάρτερ και ο Άρτις ήταν αθώοι και, ως εκ τούτου, «δεν ήταν ποτέ ύποπτοι», ένας άνδρας ονόματι Άλφρεντ Μπέλο, ο οποίος ήταν επίσης ύποπτος για τις δολοφονίες, ισχυρίστηκε ότι ο Κάρτερ και ο Άρτις ήταν παρόντες τη στιγμή των δολοφονιών. Με βάση τη μαρτυρία του Μπέλο, ο Κάρτερ και ο Άρτις καταδικάστηκαν για την τριπλή ανθρωποκτονία στο μπαρ και ο Κάρτερ καταδικάστηκε σε τρεις φορές ισόβια κάθειρξη.
Καθ 'όλη τη διάρκεια της δίκης, ο Κάρτερ διακήρυτε την αθωότητά του, ισχυριζόμενος ότι η φυλή του, η καριέρα του στο μποξ καθώς και το έργο του ως ακτιβιστής των πολιτικών δικαιωμάτων ήταν οι πραγματικοί λόγοι για την καταδίκη του. Οκτώ χρόνια αργότερα, ο Μπέλο και ένας ύποπτος, ο Άρθουρ Μπράντλεϊ, οι οποίοι υποστήριζαν επίσης ότι ο Κάρτερ ήταν παρών στον τόπο των δολοφονιών, αναίρεσαν και απαρνήθηκαν την κατάθεση τους. Ωστόσο, ο Κάρτερ και ο Άρτις καταδικάστηκαν για άλλη μια φορά.
Ένας νεαρός έφηβος και θαυμαστής του Κάρτερ, ο Λέσρα Μάρτιν, ο οποίος συνεργάζεται με μια τριάδα Καναδών ακτιβιστών ξεκινά έναν αγώνα προκειμένου να ωθήσει την Πολιτεία του Νιου Τζέρσεϊ να επανεξετάσει την υπόθεση του Κάρτερ. Το 1985, το Ομοσπονδιακό Επαρχιακό Δικαστήριο αποφάσισε ότι η δίωξη στη δεύτερη δίκη του Κάρτερ είχε «σοβαρές συνταγματικές παραβιάσεις» και ότι η καταδίκη του βασίστηκε σε ρατσισμό και όχι σε γεγονότα. Ως αποτέλεσμα, ο Κάρτερ τελικά απελευθερώθηκε και συνόψισε την ιστορία του λέγοντας: «Το μίσος με έφερε σε αυτό το μέρος, η αγάπη με έβγαλε».
Box office
Η ταινία ξεκίνησε με περιορισμένη κυκλοφορία στη Βόρεια Αμερική στις 29 Δεκεμβρίου 1999. Τα ακαθάριστα έσοδα της πρώτης εβδομάδας ήταν 384.640  δολάρια (11 αίθουσες) και οι συνολικές εισπράξεις για την προβολή της ανήλθαν σε 50.668.906 δολάρια. Στην ευρύτερη κυκλοφορία της, η ταινία προβλήθηκε σε 2.148 αίθουσες και σταμάτησε την εβδομάδα της 14ης Απριλίου 2000. Συνολικά η ταινία ήταν σε κυκλοφορία δεκαέξι εβδομάδες.
Κριτικές
Ο Ρότζερ Ίμπερτ, κριτικός κινηματογράφου για τους Chicago Sun Times, άρεσε η ταινία και η ερμηνεία, και έγραψε: «Αυτή είναι μια από τις υπέροχες ερμηνείες του Ντένζελ Ουάσινγκτον, στο ίδιο επίπεδο με τη δουλειά του στο Μάλκολμ Χ.... Ο Ουάσινγκτον ως τυφώνας Κάρτερ είναι λιτός, συγκεντρωμένος, γεμάτος θυμό και υπερηφάνεια.... Αυτό είναι δυνατό πράγμα και μου προκάλεσε έκπληξη, αφού ένιωσα κάποια ανυπομονησία στις προηγούμενες εκδόσεις της ταινίας, που βρέθηκα τόσο βαθιά απορροφημένος στη δεύτερη και τρίτη του πράξη, μέχρι που στο τέλος με πήραν τα δάκρυα. Αυτό που με επηρεάζει συναισθηματικά στις ταινίες δεν είναι ποτέ η θλίψη, αλλά η καλοσύνη». Ο ιστότοπος ανασκόπησης κριτικών Rotten Tomatoes, δίνει βαθμολογία (Αυγούστος 2021) θετικής έγκρισης 83% βασισμένες σε 113 κριτικές με μέσο όρο 7.90/10. Η κριτική συναίνεση του ιστότοπου αναφέρει: «Χάρη σε μεγάλο βαθμό σε μία από τις πιο ισχυρές ερμηνείες του Ντένζελ Ουάσινγκτον στον κινηματογράφο, το The Hurricane είναι ένα συγκινητικό, εμπνευσμένο αθλητικό δράμα, ακόμα κι αν παίρνει λίγα ρίσκα στην αφήγηση της ιστορίας του». Στο Metacritic στην ταινία αποδίδεται μέσος όρος βαθμολογίας 74 στα 100, με βάση 30 κριτικές, υποδεικνύοντας «γενικά ευνοϊκές κριτικές».
Παραπομπές
<References/>
Εξωτερικοί σύνδεσμοι
Κατηγορία:Ταινίες του 1999 Κατηγορία:Αμερικανικές ταινίες Κατηγορία:Αμερικανικές αθλητικές ταινίες Κατηγορία:Αμερικανικές δραματικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Νόρμαν Τζούισον Κατηγορία:Ταινίες παραγωγής Universal Pictures Κατηγορία:Ταινίες παραγωγής Touchstone Pictures Κατηγορία:Ταινίες βασισμένες σε βιβλία Κατηγορία:Ταινίες βασισμένες σε βιογραφίες Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στον Καναδά Κατηγορία:Ταινίες με θέμα τον ρατσισμό Κατηγορία:Ταινίες τοποθετημένες σε φυλακές Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες)
Ρεϊσγιάρβι
To Ρεϊσγιάρβι (Reisjärvi) είναι δήμος της Φινλανδίας.
Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 3.162 κατοίκων (2003) και καλύπτει έκταση 502,33 τετραγωνικών χιλιομέτρων, από τα οποία 25,52 είναι νερό. Η πληθυσμιακή πυκνότητα είναι 6,6 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.
Ο δήμος αποτελείται από 14 χωριά, με κέντρο το χωριό Κεσκούστα. Διακρίνεται για τις λίμνες, μικρές γέφυρες και ποτάμια που υπάρχουν στην περιοχή.
Εξωτερικοί σύνδεσμοι
Κατηγορία:Δήμοι της Φινλανδίας
Π.Ο. Νέας Τρίγλιας
Ο Παναθλητικός Όμιλος Νέας Τρίγλιας, γνωστός απλά ως «'''Π.Ο. Νέας Τρίγλιας'''», είναι αθλητικός σύλλογος που εδρεύει στην Νέα Τρίγλια Χαλκιδικής. Επίσημο έτος ίδρυσης του συλλόγου είναι το 1952 και έχει χρώματα το μπλε, το λευκό και το κίτρινο. Δραστηριοποιείται στο άθλημα του ποδοσφαίρου και διαθέτει πλήρη ποδοσφαιρικό τμήμα. Ανήκει στη δύναμη της Ε.Π.Σ. Χαλκιδικής και για δύο περιόδους (2019-2021) αγωνιζόταν ως Π.Α.Ε. στο επαγγελματικό πρωτάθλημα της Football League με την επωνυμία «'''Π.Ο. Τρίγλιας Π.Α.Ε.'''».
Ιστορία
Ο σύλλογος ιδρύθηκε το 1952. Κατέκτησε τον πρώτο του τίτλο το 1982 νικώντας τον Απόλλωνα Αρναίας στο Κύπελλο Ε.Π.Σ. Χαλκιδικής. To 1983 αγωνίστηκε στο πρωτάθλημα της Δ΄ Εθνικής κατηγορίας όπου παρέμεινε μέχρι το 1987, ενώ την αγωνιστική περίοδο 2018-2019 αγωνίστηκε για πρώτη φορά στην Γ΄ Εθνική κατηγορία, όπου αναδείχθηκε δευτεραθλητής του 2ου ομίλου και κέρδισε τη συμμετοχή μέσω μπαράζ ανόδου, στο επαγγελματικό πρωτάθλημα της Football League. Στο μπαράζ επικράτησε του Α.Σ. Νέστου Χρυσούπολης, ανεβαίνοντας για πρώτη φορά στη Football League.
Τις περιόδους 2019-2020 και 2020-2021 ο Π.Ο. Τρίγλιας εξασφάλισε την παραμονή του στη Football League που αποτελούσε την τρίτη επαγγελματική κατηγορία. Μετά την αναδιάρθρωση των επαγγελματικών κατηγοριών το 2021 και τη συγχώνευση της Football League στη Super League 2 είχε δικαίωμα συμμετοχής στο πρωτάθλημα της Super League 2, το οποίο όμως δεν αξιοποίησε.
Ποδοσφαιρικός Όμιλος Νέας Τρίγλιας
Τον Σεπτέμβριο του 2021 μετά από πρόσκληση του προέδρου της Νέας Τρίγλιας Χαλκιδικής για τη σύσταση νέου συλλόγου με την επωνυμία «Ποδοσφαιρικός Όμιλος Νέας Τρίγλιας» (ως συνέχεια του παλαιού συλλόγου) που θα ξεκινήσει από τα τοπικά πρωταθλήματα, ένας ικανοποιητικός αριθμός ατόμων αποφάσισε την σύσταση του νέου συλλόγου. Η πρώτη γενική συνέλευση του νέου συλλόγου εξέλεξε και νέο διοικητικό συμβούλιο το οποίο είναι το εξής:
Εξωτερικοί σύνδεσμοι
Κατηγορία:Ποδοσφαιρικές ομάδες Ελλάδας Κατηγορία:Αθλητικοί σύλλογοι Χαλκιδικής
1858
Η παρούσα σελίδα αφορά το έτος 1858 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Βόειο
300px|μικρογραφία|[[Ωμοφαγία|Ωμό βόειο πλευρό.]] Βόειο ονομάζεται το κρέας που προέρχεται από ενήλικα βοοειδή, σε αντίθεση με το μοσχαρίσιο κρέας που είναι το κρέας των μοσχαριών.
Στους προϊστορικούς χρόνους, οι άνθρωποι κυνηγούσαν Ούρους και αργότερα τα εξημέρωσαν. Έκτοτε, πολλές φυλές βοοειδών έχουν εκτραφεί ειδικά για την ποιότητα ή την ποσότητα του κρέατος τους. Σήμερα, το βόειο κρέας είναι το τρίτο πιο διαδεδομένο κρέας στον κόσμο, μετά το χοιρινό και το κρέας των πουλερικών. Το 2018, οι Ηνωμένες Πολιτείες, η Βραζιλία και η Κίνα ήταν οι μεγαλύτεροι παραγωγοί βοείου κρέατος. Στις Ηνωμένες Πολιτείες, η παραγωγή βοείου κρέατος βασίζεται σε μεγάλο βαθμό στις εργοστασιακές εκμεταλλεύσεις. Ο επιπολασμός της κοπριάς σε αυτές τις εκμεταλλεύσεις έχει συνδεθεί με μόλυνση του βοείου κρέατος με E. coli, οδηγώντας σε μεγάλες ανακλήσεις, καθώς και αυξημένη χρήση αντιβιοτικών. Η περιορισμένη πλέον χρήση ζωοτροφών κρέατος και οστών ήταν ιστορικά υπεύθυνη για εξάρσεις της νόσου των Τρελών Αγελάδων.
Το βόειο κρέας περιέχει πρωτεΐνη, σίδηρο και βιταμίνη Β12. Μαζί με άλλα είδη κόκκινου κρέατος, η υψηλή κατανάλωση σχετίζεται με αυξημένο κίνδυνο καρκίνου του παχέος εντέρου και στεφανιαίας νόσου.
Βιοντίζελ
Βιοντίζελ (αγγλικά: biodiesel) ονομάζεται κάθε φυτικό έλαιο ή ζωικό λίπος που έχει (ή μπορεί σχετικά εύκολα να αποκτήσει) συγκρίσιμες ιδιότητες ως καύσιμο με το ντίζελ και για το λόγο αυτό μπορεί να χρησιμοποιηθεί ως βιολογικής προέλευσης υποκατάστατο του τελευταίου. Χημικά, αποτελείται (συνήθως) από μακράς αλυσίδας καρβοξυλικούς αλκυλεστέρες (RCOOR), (συνήθως) μεθυλεστέρες (RCOOCH3), αιθυλεστέρες (RCOOCH2CH3) ή προπυλεστέρες (RCOOCH2CH2CH3). Το (ίδιο το) βιοντίζελ τυπικά παράγεται μετά χημική αντίδραση λιπιδίων (για παράδειγμα διάφορα φυτικά έλαια, όπως το σογιέλαιο, ή ζωικά λίπη, όπως ξύγκι ) με μια αλκοόλη. Με τέτοιου είδους αντίδραση (εστεροποίηση) παράγονται οι αντίστοιχοι εστέρες των χρησιμοποιούμενων λιπαρών οξέων. Το βιοντίζελ έχει σκοπό να χρησιμοποιείται σε κανονικούς κινητήρες ντίζελ και γι' αυτό διακρίνεται από φυτικά και απόβλητα έλαια που χρησιμοποιούνται ως καύσιμα (μόνο) σε κινητήρες ντίζελ οι οποίοι έχουν υποστεί κατάλληλη μετατροπή. Το βιοντίζελ μπορεί να χρησιμοποιηθεί ως καύσιμο ντίζελ, τόσο μόνο του, όσο και σε μίγματα με πετροντίζελ, σε οποιεσδήποτε αναλογίες. Τα μίγματα βιοντίζελ μπορούν επίσης να χρησιμοποιηθούν και ως πετρέλαιο θέρμανσης.
Η Εθνική Επιτροπή Βιοντίζελ (ΗΠΑ) έχει επίσης έναν τεχνικό ορισμό για το βιοντίζελ με σύνθεση καρβοξυλικών μονοαλκυλεστέρων.
Χαρακτηριστικά
Αντίθετα με ότι έχει επικρατήσει στην καθημερινή γλώσσα, ο όρος βιοντίζελ εκφράζει μια πολύ συγκεκριμένη ομάδα χημικών ενώσεων τους μεθυλεστέρες των ανώτερων λιπαρών οξέων οι οποίοι προέρχονται από οργανικά έλαια και όχι οποιοδήποτε καύσιμο οργανικής προέλευσης το οποίο μπορεί να χρησιμοποιηθεί σε κινητήρες έναυσης με συμπίεση (κινητήρες ντίζελ). Το γεγονός ότι οι μεθυλεστέρες προέρχονται από πρώτες ύλες οργανικής βάσης, οι οποίες είναι ανανεώσιμες, δικαιολογεί το χαρακτηρισμό τους ως βιοκαύσιμα.
Ιστορικά
Η δυνατότητα του βιοντίζελ να υποκαταστήσει το συμβατικό ντίζελ σε κινητήρες εσωτερικής καύσης είναι γνωστή εδώ και 2 δεκαετίες. Το βιοντίζελ προτάθηκε σαν εναλλακτική λύση ως προς τα σκέτα φυτικά έλαια τα οποία τις περισσότερες φορές παρουσιάζουν χαρακτηριστικά που τα καθιστούν ακατάλληλα για χρήση στους κινητήρες αυτούς. Τα τελευταία 10 χρόνια η παραγωγή βιοντίζελ έχει σημειώσει ιδιαίτερη ανάπτυξη στην Ευρωπαϊκή Ένωση, που είναι και ο μεγαλύτερος παραγωγός παγκοσμίως, και ιδιαίτερα στη Γερμανία. Η αύξηση αυτή της παραγωγής ενισχύεται από την επιταγή της κοινοτικής οδηγίας 2003/30/ΕΚ η οποία προβλέπει την εισαγωγή των βιοκαυσίμων στις αγορές των κρατών μελών.
Πρότυπα
Οι ιδιότητες και τα χαρακτηριστικά του βιοντίζελ το οποίο διακινείται στην ευρωπαϊκή αγορά προδιαγράφονται από το ευρωπαϊκό πρότυπο ΕΝ14214.
Παραπομπές
Κατηγορία:Βιώσιμη κινητικότητα Κατηγορία:Βιοκαύσιμα
Πέτρος Λάμπρου
Ο Πέτρος Λάμπρου (1944) είναι Έλληνας οικονομολόγος και πολιτικός, ιδρυτικό στέλεχος του ΠΑΚ και αργότερα του ΠΑΣΟΚ. Έχει διατελέσει γενικός διευθυντής του ΕΟΜΜΕΧ, γενικός γραμματέας του υπουργείου Βιομηχανίας, γενικός διευθυντής της Εμπορικής Τράπεζας, διευθύνων σύμβουλος του ΟΤΕ και διοικητής της Αγροτικής Τράπεζας.
Υπήρξε στενός φίλος και συνεργάτης του Ανδρέα Παπανδρέου και μέχρι τον θάνατο του ιστορικού ηγέτη του ΠΑΣΟΚ το 1996, ήταν ο διαχειριστής των οικονομικών του Κινήματος.
Βιογραφικά στοιχεία
Γεννήθηκε το 1944 στο Δίστομο Βοιωτίας. Ο πατέρας του, Ιωάννης Λάμπρου, υπήρξε αγωνιστής της Εθνικής Αντίστασης. Σπούδασε στο Οικονομικό Τμήμα της Νομικής Σχολής του Πανεπιστημίου Αθηνών.
Κατά τη διάρκεια της δικτατορίας υπήρξε μέλος του ΠΑΚ Εσωτερικού, και συνδέθηκε στενά με στελέχη που μετέπειτα πρωταγωνίστησαν στην πολιτική ζωή της Ελλάδας μέσω του ΠΑΣΟΚ, όπως ο Αντώνης Λιβάνης, ο Κώστας Λαλιώτης και ο Θανάσης Τσούρας. Νυμφεύθηκε την κόρη του γνωστού επιχειρηματία και προέδρου της ΑΕΚ Λουκά Μπάρλου.
Ξεκίνησε την καριέρα του από τον ιδιωτικό τομέα και στα τέλη της δεκαετίας του 1970 ήταν οικονομικός διευθυντής στα εργοστάσια «Βωξίτες Ελικώνος» της οικογένειας Μπάρλου στη Βοιωτία. Μετά την άνοδο του ΠΑΣΟΚ στην εξουσία, διετέλεσε γενικός διευθυντής του ΕΟΜΜΕΧ από το 1981 ως το 1985, με πρόεδρο τη Βάσω Παπανδρέου. Στη συνέχεια έγινε γενικός γραμματέας του υπουργείου Βιομηχανίας, Ενέργειας και Τεχνολογίας (1985 - 1987) και γενικός διευθυντής της (κρατικής τότε) Εμπορικής Τράπεζας (1987 - 1989).
Με την επιστροφή του ΠΑΣΟΚ στην εξουσία τοποθετήθηκε διευθύνων σύμβουλος του ΟΤΕ (1993 - 1997) και στη συνέχεια διοικητής της Αγροτικής Τράπεζας (1997 - 2004).
Παραπομπές
Κατηγορία:Έλληνες οικονομολόγοι Κατηγορία:Μέλη του Πανελλήνιου Απελευθερωτικού Κινήματος
Haunting the Chapel
Haunting the Chapel είναι ο τίτλος του EP σινγκλ του αμερικανικού Thrash Metal συγκροτήματος Slayer, το οποίο κυκλοφόρησε τον Αύγουστο του 1984 μέσω της δισκογραφικής εταιρείας Metal Blade Records.
Ιστορία του δίσκου
Στα τρία τραγούδια του EP, ο ήχος του συγκροτήματος έγινε πιο σκοτεινός και γρήγορος σε σύγκριση με τα τραγούδια του πρώτου δίσκου τους τα οποία είχαν έντονες επιρροές από βρετανικά χέβι μέταλ συγκροτήματα όπως οι Iron Maiden και οι Judas Priest.
Η περιοδεία για την προώθηση της συγκεκριμένης κυκλοφορίας ονομάστηκε "Haunting the West Coast Tour" και οι Slayer άνοιγαν συναυλίες των Metal Church.
Στις 14 Ιανουαρίου 1994, το "Haunting the Chapel" εκδόθηκε από την Metal Blade Records σε μορφή CD και περιελάμβανε εκτός των τριών αρχικών κομματιών, το τραγούδι "Aggressive Perfector".
Τραγούδια
2. Captor of Sin (King, Hanneman) - 3:29
3. Haunting the Chapel (King, Hanneman) - 3:56
Μέλη των Slayer
Η σύνθεση του συγκροτήματος κατά την ηχογράφηση του "Haunting the Chapel" είχε την εξής μορφή:
Τομ Αράγια - φωνητικά, μπάσο
Κέρι Κινγκ - κιθάρα
Τζεφ Χάνεμαν - κιθάρα
Ντέιβ Λομπάρντο - τύμπανα
Πηγές
Κατηγορία:Δισκογραφία των Slayer Κατηγορία:Άλμπουμ του 1984
Αυστραλία – Αμερικανική Σαμόα 31–0
Στις 11 Απριλίου 2001, στο στάδιο BCU International στο Κοφς Χάρμπουρ της Νέας Νότιας Ουαλίας στην Αυστραλία έγινε ο προκριματικός αγώνας ποδοσφαίρου για το Παγκόσμιο Κύπελλο Ποδοσφαίρου του 2002 στη ζώνη της Ωκεανίας. Η Αυστραλία νίκησε με 31–0 την Αμερικανική Σαμόα και κατέρριψε το δικό της ρεκόρ για τα περισσότερα γκολ σε διεθνή αγώνα μεταξύ εθνικών ομάδων, ένα ρεκόρ που είχε καταφέρει η ίδια μόλις 2 ημέρες νωρίτερα, όταν είχε νικήσει την Εθνική της Τόνγκα στις 9 Απριλίου του 2001 με 22–0 (ημίχρονο 10–0). Ο Αυστραλός Άρτσι Τόμπσον μάλιστα πέτυχε 13 γκολ στον αγώνα κατά της Αμερικανικής Σαμόα, επίδοση που είναι παγκόσμιο ρεκόρ σε διεθνή αγώνα, ενώ ο Ντάβιντ Ντρίλιτς σημείωσε 8. Επίσης, αξίζει να αναφερθεί ότι το σκορ στο ημίχρονο ήταν 16–0.
Χαρακτηριστικό της ακραίας διαφοράς δυναμικής μεταξύ των δύο ομάδων, είναι ότι η Αμερικανική Σαμόα είχε μόλις ένα και μοναδικό σουτ προς την εστία της Αυστραλίας και αυτό συνέβη μόλις τρία λεπτά πριν τη λήξη του αγώνα, από τον Pati Feagiai, και ενώ το σκορ ήταν τότε 29–0. Ενδιαφέρον στατιστικώς είναι και ότι ο διαιτητής, Ρονάλ Λεαουστίκ από την Ταϊτή, δεν έδωσε καμία κάρτα, ούτε καν κίτρινη κάρτα, κατά τη διάρκεια του αγώνα.
Πληροφορίες Αγώνα
{| width=50% style="font-size: 90%" Βοηθοί διαιτητές:
4ος διαιτητής:
Βανέσσα Ράντμαν
Βιογραφία
Είναι γνωστή για τους ρόλους της στις τηλεοπτικές σειρές: Obični ljudi (Κοινά άτομα), Ponos Ratkajevih (Η Υπερηφάνεια του Ρατκαγεβιχ) και Αυγή του Ντουμπρόβνικ. Έχει εμφανιστεί, επίσης, σε αρκετές γερμανικές ταινίες και σειρές. Έχει ύψος 1,69 μ. και μιλάει κροατικά και γερμανικά.
Αυστραλία – Αμερικανική Σαμόα 31–0
Αναφορές
Κατηγορία:Παγκόσμιο Κύπελλο Ποδοσφαίρου 2002
Βανέσσα Ράντμαν
Αναφορές
Κατηγορία:Κροάτες ηθοποιοί
Ουταγιάρβι
To Ουταγιάρβι (Utajärvi) είναι δήμος της Φινλανδίας.
Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 3.263 κατοίκων (2003) και καλύπτει έκταση 1.736 τετραγωνικών χιλιομέτρων, από τα οποία 63,67 είναι νερό. Η πληθυσμιακή πυκνότητα είναι 2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.
Μέρος του δήμου καλύπτει η περιοχή Ροκούα, που αποτελεί δημοφιλή καλοκαιρινό και αθλητικό θέρετρο.
Εξωτερικοί σύνδεσμοι
Κατηγορία:Δήμοι της Φινλανδίας
Προσκομιδή
thumb|right|300px Προσκομιδή ή Αγία και Ιερά Πρόθεση για την Ορθόδοξη Εκκλησία ονομάζεται ο χώρος εκείνος, όπου γίνεται η προετοιμασία των προσκομιζομένων δώρων με σκοπό την τέλεση του μυστηρίου της Θείας Ευχαριστίας. Βρίσκεται μέσα στο Ιερό Βήμα και αριστερά από την Αγία Τράπεζα, μέσα σε εσωκοίλωμα (κόγχη) του τοίχου. Εκεί ο Ιερέας προετοιμάζει τα "Τίμια Δώρα", τον άρτο και τον οίνο, χρησιμοποιώντας το ζέον, που με τον καθαγιασμό θα μεταβληθούν σε "Σώμα και Αίμα Χριστού". Στην Καθολική Εκκλησία αυτή η διαδικασία δεν υπάρχει, αλλά ο άζυμος άρτος προσφέρεται ως Σώμα Κυρίου.
Σημειώσεις
<references group="Σημ" />
Παραπομπές
Κατηγορία:Ορθόδοξη Θεία Λειτουργία Κατηγορία:Τρόφιμα θρησκευτικού χαρακτήρα
Κελάνταν ΦΑ
Η Κελάνταν ΦΑ είναι μια επαγγελματική ποδοσφαιρική ομάδα. Ιδρύθηκε το 1946. Έδρα της ομάδας είναι το Sultan Muhammad IV Stadium, χωρητικότητας 22000 θεατών. Συμμετέχει στην Malaysia Super League, την ανώτατη κατηγορία της χώρας.
Βατραχομυομαχία
thumb|right|270px| Με τον τίτλο Βατραχομυομαχία είναι γνωστό κυρίως ένα μικρό εύθυμο έπος που σώθηκε ως τις μέρες μας από την αρχαία Ελλάδα. Είναι επίσης γνωστό και ως Βατραχομαχία, ή και ως Μυομαχία. Αποτελεί παρωδία της Ιλιάδας του Ομήρου. Σε 303 στίχους αφηγείται ένα λυσσαλέο πόλεμο μεταξύ των βατράχων ενός έλους και των γύρω ποντικών.
Περίληψη του έργου
Μετά από ένα σύντομο προοίμιο (στ. 1-8), με το οποίο ο ποιητής επικαλείται τη βοήθεια των Μουσών για την περιγραφή της Βατραχομυομαχίας, μας δίνει την αφορμή και την εξέλιξη του φανταστικού αυτού «πολέμου».
Ένα ποντίκι, ο Ψιχάρπαγας, πηγαίνει σε μια λίμνη να πιει νερό. Εκεί συναντά τον βασιλιά των βατράχων Φυσίγναθο, που τον ανεβάζει στη ράχη του, για να τον φιλοξενήσει στο αρχοντικό του· καθώς ταξιδεύουν μέσα στη λίμνη, εμφανίζεται μια νεροφίδα· τρομάζουν κι οι δυο· ο βάτραχος βουτά μέσα στη λίμνη και γλιτώνει από τον κίνδυνο, ο ποντικός, ανίδεος στο κολύμπι πνίγεται.
Υπόθεση
Σύμφωνα με μία πηγή, η υπόθεση βασίζεται σε ένα μύθο του Αισώπου: Κάποιος ποντικός, που τον είχε καλέσει ένας βάτραχος να παίξουν στη λίμνη, πνίγηκε. Αυτό αποτελεί την αφορμή για να κηρύξουν οι ποντικοί τον πόλεμο στους βατράχους. Οι θεοί στην αρχή είναι ουδέτεροι, ύστερα όμως επεμβαίνουν για να σώσουν τους βατράχους. Οι νικητές ποντικοί δεν υποχωρούν, ούτε και όταν τους απειλεί ο κεραυνός του Δία. Μόνο όταν μπαίνει στη μάχη στρατός από καβούρια τρέπονται σε φυγή.
Η εποχή της συγγραφής του ποιήματος δεν έχει καθορισθεί με κάποια βεβαιότητα, πιθανολογείται όμως ότι γράφτηκε είτε την εποχή των Περσικών Πολέμων, είτε κατά την Ελληνιστική εποχή επειδή φαίνεται να έχει επιδράσεις από τον Καλλίμαχο. Η πρώτη εκδοχή στηρίζεται μόνο στη μαρτυρία της «Σούδας» και του Πλουτάρχου, που ισχυρίζονται πως συγγραφέας του είναι ο Πίγρης από την Αλικαρνασσό.
Ο ποιητής της «Βατραχομυομαχίας» μιμείται σε όλα τον Όμηρο για να τον παρωδήσει: μιμείται το ύφος του, τις διηγήσεις του, τους ήρωές του. Το έπος ήταν δημοφιλές και στην αρχαιότητα, και στο Βυζάντιο, και στην Αναγέννηση.
Η περιγραφή του «οδοιπορικού» δίνεται με συνδυασμό ρεαλιστικών και κωμικών στοιχείων, το απροσδόκητο περιστατικό (στ. 82-98) που τερματίζει τη ζωή του Ψιχάρπαγα δίνεται με περιγραφική δεινότητα στο πλαίσιο της γνωστής ρήσης «ο σώζων εαυτόν σωθήτω» και η περιγραφή της Βατραχομυομαχίας (στ. 199-269) ξεκινά με τελετουργικό τρόπο, όπου το κωμικό και το σοβαρό στοιχείο συνείρονται: τα κουνούπια σαλπίζουν το εμβατήριο του πολέμου και ο Δίας δίνει το έναυσμα της μάχης με τη βροντή του.
Αναφωνήσεις ενός μελλοθάνατου
Ο ποντικός, μόλις τον άφησε ο βάτραχος έπεσε ανάσκελα μέσα στο νερό, Έσφιγγε τα χέρια του και καθώς ήταν να χαθεί, έβγαζε δυνατές φωνές.
Πολλές φορές βούλιαζε μέσα στο νερό, πολλές φορές πάλι κλωτσούσε. κι ανέβαινε επάνω· όμως ήταν αδύνατο να γλιτώσει απ΄ το θάνατο.
Οι τρίχες του, καθώς βρέχονταν, έκαναν το σώμα του βαρύτερο. Καθώς πια ήταν να χαθεί, φωνάζοντας τέτοια λόγια είπε: «Δε θα ξεφύγεις, Φυσίγναθε, που με δολερό τρόπο έκανες αυτά, να πετάξεις από το σώμα σου, σαν από βράχο, ένα ναυαγισμένο. Πανάθλιε στη στεριά δε θα ήσουν διόλου καλύτερός μου στην πυγμαχία, στην πάλη, στο τρέξιμο· αλλά με ξεγέλασες και μ΄ έριξες στο νερό. Έχει ο θεός έκδικο όμμα και το τιμωρεί. Θα πάρει εκδίκηση ο στρατός των ποντικών, δεν θα γλιτώσεις. Έτσι μίλησε κι άφησε την πνοή του μέσα στα νερά· τo είδε όμως ο Λειχοπίνακας, καθώς καθόταν στη δροσερή όχθη· έβγαλε μια στριγγιά φωνή (εξολόλυξε), έτρεξε και το μήνυσε στους ποντικούς».
Ο λόγος του Τρωξάρτη
Μόλις αυτοί έμαθαν το κακό, φοβερή οργή όλους τους έπιασε. Τότε πρόσταξαν τους κράχτες τους αμέσως με τα χαράματα να καλέσουν σε συνέλευση στο παλάτι του Τρωξάρτη, πατέρα του δύστυχου Ψιχάρπαγα, που μέσα στη λίμνη ήταν ξαπλωμένος ανάσκελα, ένα νεκρό κουφάρι, και δεν ήταν ο δύστυχος καν πια κοντά στις όχθες, αλλά μεσοπέλαγα αρμένιζε στα νερά. Μόλις ήρθαν βιαστικά με τα ξημερώματα, σηκώθηκε πρώτος ο Τωξάρτης, οργισμένος για το παιδί του, κι αυτά τα λόγια είπε:
"«Φίλοι μου, αν και μόνο εγώ απ΄ όλους τους ποντικούς έχω πάθει πολλά κακά, αλήθεια αυτό είναι κακή για όλους μας δοκιμασία. Είμαι τώρα αξιολύπητος, καθώς έχω χάσει τρία παιδιά μου. Το πρώτο μου παιδί τ΄άρπαξε και το σκότωσε μια γάτα πολυμίσητη τραβώντας το και βγάζοντάς το έξω απ΄τη φωλιά του. Το δεύτερο πάλι άνθρωποι σκληρόκαρδοι το έσυραν στο θάνατο με τα καινούργια τεχνάσματά τους επινοώντας ξύλινο μηχάνημα, που το λεν παγίδα και είναι των ποντικών η καταστροφή. Το τρίτο, που μου ήταν αγαπητό, όπως και στη σεβαστή μάνα του, αυτό το έπνιξε ο Φυσίγναθος παρασέρνοντάς το στης λίμνης το βυθό. Όμως ελάτε να εξοπλιστούμε και ας τρέξουμε μ΄ ορμή εναντίον τους στολίζοντας τα σώματά μας με τα πολυπλούμιστα όπλα μας»"
Εξωτερικοί σύνδεσμοι
Κατηγορία:Αρχαία ελληνικά έπη Κατηγορία:Έπη
Εκλογές στη Λιβύη
Στις 7 Ιουλίου 2012 το Εθνικό Μεταβατικό Συμβούλιο, που κυβερνά από τον εμφύλιο πόλεμο στη Λιβύη οργάνωσε δημοκρατικές εκλογές για ένα 200μελές Γενικό Εθνικό Κογκρέσο που αντικατέστησε το Συμβούλιο. Αποστολή της Συνέλευσης ήταν η εκλογή ενός πρωθυπουργού και η διεξαγωγή βουλευτικών εκλογών το 2013. Η ΕΕ άσκησε πιέσεις για σχεδιασμό συντάγματος και υποστήριξε τη μετάβαση σε ένα νέο καθεστώς. Οι τελευταίες βουλευτικές εκλογές διεξήχθησαν στις 25 Ιουνίου 2014 σε μια προσπάθεια να επιστρέψει η σταθερότητα στη χώρα.
2014
Οι πιο πρόσφατες βουλευτικές εκλογές διεξήχθησαν στις 25 Ιουνίου 2014.Την ίδια χρονιά, το Φεβρουάριο, είχαν διεξαχθεί και εκλογές για Συντακτική Συνέλευση.
1952
Όπως αναμενόταν, το Κόμμα του Κογκρέσου κέρδισε στην Τρίπολη, ενώ οι φιλοκυβερνητικοί υποψήφιοι κέρδισαν όλες τις υπόλοιπες έδρες. Το Κόμμα του Κογκρέσου κέρδισε 8 έδρες, με τις πιο πολλές έδρες να πηγαίνουν σε φιλοκυβερνητικούς ανεξάρτητους υποψήφιους. Μετά τις εκλογές ξέσπασαν επεισόδια, με αποτέλεσμα να απαγορευτούν όλα τα πολιτικά κόμματα. Ακολούθησαν απελάσεις πολιτικών, μεταξύ των οποίων του ηγέτη του Κόμματος του Κογκρέσου, στην Αίγυπτο και στην Τυνησία.
1956
Οι δεύτερες γενικές εκλογές στην ιστορία της χώρας έγιναν στις 7 Ιανουαρίου 1956. Η Βουλή των Αντιπροσώπων είχε 55 μέλη. Καθώς μετά τις εκλογές του 1952 απαγορεύτηκαν όλα τα πολιτικά κόμματα, στις εκλογές του 1956 όλοι οι υποψήφιοι ήταν ανεξάρτητοι. Η ψηφοφορία βασίστηκε στην προσωπικότητα, στις διασυνδέσεις με τις φυλές και στο νεποτισμό. 30 υποψήφιοι εξελέγησαν χωρίς αντίπαλο.
1964
Οι επόμενες εκλογές έγιναν στις 10 Οκτωβρίου 1964. Η απαγόρευση των πολιτικών κομμάτων ήταν σε ισχύ και κατά συνέπεια πήραν μέρος μόνο ανεξάρτητοι υποψήφιοι. Παρά τη σύλληψη των εκπροσώπων τους, οι υποψήφιοι της αντιπολίτευσης κατάφεραν να κερδίσουν έδρες στο κοινοβούλιο. Ως αποτέλεσμα, ο βασιλιάς Ιντρίς διέλυσε τη Συνέλευση και διεξήχθησαν νέες εκλογές τον επόμενο χρόνο.
1965
Οι πρόωρες γενικές εκλογές διεξήχθησαν στις 8 Μαΐου 1965. Μόνο ανεξάρτητοι υποψήφιοι πήραν ξανά μέρος, ενώ για να διασφαλιστεί η εκλογική νίκη των φιλοκυβερνητικών υποψηφίων η αστυνομία είχε σημαδέψει τις κάλπες.
2012
Στις 7 Ιουλίου 2012 διεξήχθησαν οι εκλογές για το Γενικό Εθνικό Κογκρέσο (GNC). Το Γενικό Εθνικό Κογκρέσο που είχε εκλεγεί τον Ιούλιο του 2012 είχε αρχική αποστολή τη σύσταση Συντακτικής Συνέλευσης με σκοπό να σχεδιαστεί ένα Σύνταγμα. Ωστόσο, το Εθνικό Μεταβατικό Συμβούλιο αποφάσισε ότι οι Λίβυοι θα εκλέξουν άμεσα τη Συντακτική Συνέλευση. Ο Συνασπισμός των Εθνικών Δυνάμεων κέρδισε 39 επί συνόλου 80 εδρών για τα κόμματα και το Κόμμα για τη Δικαιοσύνη και την Οικοδόμηση πήρε 17, με τις υπόλοιπες 120 έδρες (επί συνόλου 200) να καταλαμβάνονται από ανεξάρτητους.
!colspan="2" align="left"|Κόμματα !Ψήφοι !% !Έδρες !1,764,840 !align="center"|100% !align="center"|200 !colspan="2" align="left"|Εγγεγραμμένοι ψηφοφόροι !2.865.937
Κλίση τροχιάς
thumb|355px|Η κλίση i (βαθύ πράσινο χρώμα) και άλλες [[τροχιακές παράμετροι.]] Με τον όρο κλίση γενικά στις θετικές επιστήμες χαρακτηρίζεται η γωνία ανάμεσα σε ένα επίπεδο αναφοράς και σε ένα άλλο επίπεδο ή άξονα. Ειδικότερα ως προς τις τροχιές των ουράνιων σωμάτων στην αστρονομία, η κλίση είναι μία από τις έξι τροχιακές παραμέτρους που περιγράφουν πλήρως μία τροχιά. Ειδικότερα για τα ουράνια σώματα του Ηλιακού Συστήματος, η κλίση της τροχιάς ή τροχιακή κλίση ενός πλανήτη, κομήτη, αστεροειδούς κλπ. ορίζεται ως η γωνία ανάμεσα στο επίπεδο της τροχιάς και το επίπεδο της εκλειπτικής, δηλαδή το επίπεδο πάνω στο οποίο κείται η τροχιά της Γης γύρω από τον Ήλιο. Θα μπορούσε να μετράται σε σχέση με κάποιο άλλο επίπεδο, όπως αυτό του ισημερινού του Ηλίου, ή το επίπεδο της τροχιάς του Δία, αλλά η εκλειπτική είναι πιο πρακτική εκλογή για παρατηρητές που εργάζονται από τη Γη.
Φυσικοί και τεχνητοί δορυφόροι
Η τροχιακή κλίση των φυσικών ή τεχνητών δορυφόρων μετρείται ως προς το ισημερινό επίπεδο του ουράνιου σώματος γύρω από το οποίο περιφέρονται, εάν δεν περιφέρονται αρκετά μακριά από αυτό. Το ισημερινό επίπεδο είναι το επίπεδο που είναι κάθετο στον άξονα περιστροφής του κεντρικού σώματος.
Εξωηλιακοί πλανήτες και πολλαπλά αστρικά συστήματα
Η κλίση εξωηλιακών πλανητών ή μελών πολλαπλών αστέρων είναι η γωνία που σχηματίζει το επίπεδο της τροχιάς τους με το επίπεδο που είναι κάθετο στην ευθεία που ενώνει τον παρατηρητή με το συγκεκριμένο σώμα.
Επειδή η μέθοδος της ακτινικής ταχύτητας είναι ευκολότερο να βρει πλανήτες με μεγάλες κλίσεις, οι περισσότεροι εξωηλιακοί πλανήτες που ανακαλύφθηκαν μέχρι σήμερα θα έχουν κλίσεις μεταξύ 45° και 135°, παρότι οι περισσότεροι δεν έχουν γνωστές κλίση. Αντιστοίχως, οι περισσότεροι εξωηλιακοί πλανήτες θα έχουν πραγματικές μάζες όχι μεγαλύτερες από 1,7 φορά την υπολογιζόμενη ελάχιστη μάζα τους. Αν η κλίση είναι κοντά στις 90°, τότε ο πλανήτης πιθανότατα μπορεί να παρατηρηθεί να περνά μπροστά από τον κεντρικό του αστέρα. Αν η τροχιακή κλίση είναι σχεδόν 0, ιδιαίτερα για πλανήτες με μάζες μεγαλύτερες εκείνης του Δία που ανακαλύπτονται με τη μέθοδο της ακτινικής ταχύτητας, τότε αυτά τα σώματα μπορεί στην πραγματικότητα να είναι φαιοί νάνοι ή ακόμα και ερυθροί νάνοι: π.χ. ο HD 33636 B έχει πραγματική μάζα 142 μάζες Δία, που αντιστοιχεί σε αστέρα τύπου M6 V, ενώ η ελάχιστη μάζα που υπολογίζεται γι' αυτόν είναι 9,28 μάζες Δία. Οι κλίσεις και επομένως οι ακριβείς μάζες για σχεδόν όλους τους εξωηλιακούς πλανήτες που έχουν ανακαλυφθεί θα μετρηθούν τελικώς με τη βοήθεια διαστημικών αποστολών, όπως η Αποστολή Gaia, η Αποστολή Διαστημικής Συμβολομετρίας (Space Interferometry Mission, SIM) και το Διαστημικό Τηλεσκόπιο Τζέιμς Γουέμπ.
Άλλες σημασίες
Για πλανήτες και άλλα περιστρεφόμενα ουράνια σώματα, η γωνία του άξονα περιστροφής με την κάθετο στο επίπεδο της τροχιάς επίσης αποκαλείται κάποτε κλίση ή αξονική κλίση, αλλά για την αποφυγή συγχύσεων μπορεί να αποκαλείται λόξωση.
Υπολογισμός
Στην αστροδυναμική η κλίση i μπορεί να υπολογισθεί από το διάνυσμα της τροχιακής στροφορμής (ή οποιοδήποτε άλλο διάνυσμα κάθετο στο επίπεδο της τροχιάς):
,
όπου είναι η z-συνιστώσα της \mathbf{h}.
Η αμοιβαία κλίση δύο τροχιών μπορεί να υπολογισθεί από τις κλίσεις τους ως προς ένα άλλο επίπεδο με χρήση του σφαιρικού νόμου των συνημιτόνων.
Resonance of Fate
Το Resonance of Fate, γνωστό ως End of Eternity στην Ιαπωνία (ιαπωνικά: エンド オブ エタニティ, Χέπμπορν: Endo Obu Etaniti), είναι βιντεοπαιχνίδι δράσης ρόλων που αναπτύχθηκε από την tri-Ace και κυκλοφόρησε στις 28 Ιανουαρίου του 2010 από τη Sega και για τα PlayStation 3 και Xbox 360. Στις 16 Μαρτίου κυκλοφόρησε στη Βόρεια Αμερική, στις 18 Μαρτίου στην Αυστραλία και στις 26 Μαρτίου του ίδιου μήνα και έτους στην Ευρώπη. Στις 18 Οκτωβρίου του 2018 επανακυκλοφόρησε από την tri-Ace για το PlayStation 4 και τα Windows ως HD Remaster. Το παιχνίδι δέχθηκε θετικές κριτικές για το σύστημα μάχης και τη μουσική του,   ωστόσο πούλησε 0,8 εκατομμύρια κομμάτια.
Υπόβαθρο
Το Resonance of Fate τοποθετείται στη Γη, στο μακρινό μέλλον. Τα υψηλά επίπεδα της ατμοσφαιρικής ρύπανσης έχουν προκαλέσει τεράστιες περιβαλλοντολογικές αλλαγές, κάνοντας τον κόσμο εχθρικό για την ανθρώπινη ζωή. Όντας στο χείλος της καταστροφής, δημιουργεί το Basel, ένα γιγάντιο τέχνασμα που καθαρίζει τον αέρα υπό τον έλεγχο του Zenith System. Καθώς η κατάσταση χειροτέρευε στη χώρα γύρω από το Basel, οι εναπομείναντες άνθρωποι συγκεντρώθηκαν γύρω του και ίδρυσαν μια μεγάλη πόλη στη βάση του πύργου Zenith. Ενώ το Basel το Zenith System ελέγχει το τριγύρω περιβάλλον ώστε να το κάνει κατοικήσιμο για τους ανθρώπους, ελέγχει επίσης και τον ανθρώπινο πληθυσμό: κάθε άτομο έχει καθορισμένη την κοινωνική του διάταξη με τη γέννα, και το ακριβές προσδόκιμο ζωής του ελέγχεται μέσω κρυστάλλων χαλαζία που προγραμματίζονται μέσω του Zenith. Με το πέρασμα αμέτρητων χρόνων, το Basel έχει γίνει μια κοινωνία που ως βάση της έχει την κοινωνική κατάταξη των κατοίκων του, και αυτοί ξεχνά τα πάντα για το παρελθόν του Basel. Αυτοί που κατοικούν στην κορυφή του πύργου είναι οι αρχηγοί της πόλης, με τον τίτλο Cardinals, και κάνουν κατήχηση στο λαό για μία θρησκεία που θεοποιεί το Zenith System.
Εξωτερικοί σύνδεσμοι
Κατηγορία:Ατμοπάνκ βιντεοπαιχνίδια Κατηγορία:Βιντεοπαιχνίδια του 2010 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια της Sega Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Βιντεοπαιχνίδια μουσικής Μοτόι Σακουράμπα Κατηγορία:Μετα-αποκαλυπτικά βιντεοπαιχνίδια Κατηγορία:Βιντεοπαιχνίδια δράσης ρόλων Κατηγορία:Tri-Ace
Μονή Παναγίας Κλεισούρας Καστοριάς
Η Μονή Παναγίας, αναλυτικά Ιερά Μονή Γενεθλίου Θεοτόκου Κλεισούρας, είναι μοναστήρι της Ιεράς Μητροπόλεως Καστοριάς στα όρια της Περιφερειακής Ενότητας Καστοριάς με την Περιφερειακή Ενότητα Φλώρινας. Βρίσκεται ανατολικά της Καστοριάς σε απόσταση 34,5 χλμ. από το κέντρο της πόλης, 3 χλμ. ανατολικά της Κλεισούρας και 60 χλμ. νότια (οδηγικά μέσω Πεδινό - Βαλτόνερα) από τη Φλώρινα. Είναι χτισμένη σε μια εύφορη κοιλάδα και τις βορειοανατολικούς πρόποδες του όρους Μορίκι σε υψόμετρο 970 μέτρα.
Ιστορία
Η Μονή της Παναγίας είναι αφιερωμένη στην Γέννηση της Θεοτόκου. Ιδρύθηκε το 1813 ως ανδρώα μονή, σε προϋπάρχουσα θέση, από τον Κλεισουριώτη μοναχό Ησαΐα Πήστα. Η εκκλησιαστική παράδοση παραθέτει, ότι ο μοναχός Ησαΐας, είδε ένα όραμα όταν όταν εγκαταβιούσε στην Μονή Ιβήρων του Αγίου Όρους και τον οδήγησε στην ανασύσταση της μονής. Βρίσκεται χτισμένη σε μια εύφορη κοιλάδα, κάτω από την Κλεισούρα. Αποτελεί σημαντικό θρησκευτικό προσκύνημα για την περιοχή.
Το συγκρότημα, με τον φρουριακό του χαρακτήρα, σώζεται στο σύνολο του. Τα υπάρχοντα κτίσματα είναι του 18ου και 19ου αιώνα. Αποτέλεσε χώρο κρησφύγετου την εποχή της Επανάστασης του 1821 και του Μακεδονικού Αγώνα, όπου φιλοξενήθηκε ο Παύλος Μελάς και οι συναγωνιστές του. Στο μέσον της εσωτερικής αυλής βρίσκεται το καθολικό, στο οποίο υπάρχει επιγραφή όπου ιστορείται η Μονή. Η εκκλησία είναι τρίκλιτη τρουλαία βασιλική με νάρθηκα και ανακαινίστηκε το 1813 με δαπάνες του μοναχού Ησαΐα και της τοπικής μητρόπολης, επί Μητροπολίτη Καστοριάς Νεοφύτου. Οι αγιογραφίες που ολοκληρώθηκαν το 1813, αποτελούν ένα ποιοτικό έργο του Γεωργίου από τους Χιονάδες της Ηπείρου, με μια πρωτότυπη θεματολογία από την δημιουργία του κόσμου.
Αξιόλογο είναι ξυλόγλυπτο τέμπλο του καθολικού, που είναι επιχρυσωμένο από τον Λινοτοπίτη χρυσοχόο Κωνσταντίνου το 1772 επί ηγουμενίας του μοναχού Παϊσίου. Η επίχρωσή του πρέπει να έγινε δεκαπέντε χρόνια μετά την τοποθέτηση του τέμπλου, από την χρονολογία 1757 που αναγράφεται στον Τίμιο Σταυρό στην κορυφή του. Έχει ανάγλυφες παραστάσεις από την Παλαιά Διαθήκη και την Καινή Διαθήκη. Το τέμπλο έχει καταπληκτική ομοιότητα με την εκκλησία της Παναγίας στο Λάμποβο της Δρόπολης στην Αλβανία. Στα νεότερα χρόνια, το μοναστήρι εγκαταλήφθηκε, για να λειτουργήσει ως γυναικεία κοινοβιακή μονή το 1993. Το 1996, το καθολικό και το μοναστηριακό συγκρότημα εντάχθηκε στον κατάλογο του Υπουργείου Πολιτισμού ιστορικών και διατηρητέων μνημείων των μεταβυζαντινών εκκλησιών της Δυτικής Μακεδονίας. Σήμερα στην μονή εγκαταβιούν πέντε μοναχές.
Την 1η Ιουλίου 2012 ο Οικουμενικός Πατριάρχης Βαρθολομαίος παρέστει στις εορταστικές εκδηλώσεις αγιοκατατάξεως της Οσίας Σοφίας, της «εν τη Ιερά Μονή Παναγίας Θεοτόκου Κλεισούρας ασκησάσης», η μνήμη της οποίας τιμάται από την Ορθόδοξη εκκλησία στις 6 Μαΐου.